Nõukogu direktiiv,

20. mai 1975,

põllu- või metsamajanduslikele ratastraktoritele paigaldatud sädesüütemootorite tekitatud raadiohäirete summutamist käsitlevate liikmesriikide õigusaktide ühtlustamise kohta

(75/322/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

tehnilised nõuded, millele traktorid peavad siseriiklike seaduste alusel vastama, on muu hulgas seotud raadiohäirete summutamisega;

kõnealused nõuded on liikmesriigiti erinevad; seepärast on vajalik, et kõik liikmesriigid võtaksid lisaks olemasolevatele eeskirjadele või nende asemel vastu samad nõuded, eelkõige selleks, et oleks võimalik kohaldada iga traktoriliigi suhtes EMÜ tüübikinnitusmenetlust, mis kehtestati nõukogu 4. märtsi 1974 aasta direktiiviga 74/150/EMÜ [3] põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta,

ON VASTU VÕTNUD KÄESOLEVA DIREKTIIVI:

Artikkel 1

1. Põllu- või metsamajanduslik traktor on mis tahes rataste või roomikutega varustatud mootorsõiduk, millel on vähemalt kaks telge ja mille tähtsaim omadus on veojõud ning mis on spetsiaalselt kavandatud vedama, lükkama, kandma või kasutama teatavaid põllu- või metsamajanduses kasutatavaid tööriistu, masinaid või haagiseid. Selle võib varustada koorma või reisijate veoks.

2. Käesolevat direktiivi kohaldatakse üksnes eelmises lõikes määratletud traktorite suhtes, mis on varustatud õhkrehvidega ning millel on kaks telge ja sädesüütemootor ja mille maksimaalne valmistajakiirus on 6–25 km/h.

Artikkel 2

Ükski liikmesriik ei tohi keelduda EMÜ või siseriikliku tüübikinnituse andmisest traktorile mootori sädesüütesüsteemide tekitatud raadiohäiretega seotud põhjustel, kui sellised traktorid on varustatud lisades esitatud nõuetele vastavate häiresummutusseadmetega.

Artikkel 3

Ükski liikmesriik ei tohi traktori registreerimisest, müümisest või kasutuselevõtmisest või kasutamisest keelduda või seda keelata mootori sädesüütesüsteemide tekitatud raadiohäiretega seotud põhjustel, kui sellised traktorid on varustatud lisades esitatud nõuetele vastavate häiresummutusseadmetega.

Artikkel 4

Tüübikinnituse andnud liikmesriik võtab vajalikud meetmed, et teda teavitataks I lisa punktis 2.2 nimetatud osa või karakteristiku muutmisest. Kõnealuse liikmesriigi pädevad asutused otsustavad muudetud traktoriliigi uue katsetamise ning uue katseprotokolli koostamise vajaduse üle. Kui selliste katsete käigus selgub, et käesoleva direktiivi nõudeid ei täideta, ei kiideta muudatust heaks.

Artikkel 5

Muudatused, mis on vajalikud lisa nõuete kohandamiseks tehnika arenguga, võetakse vastu direktiivi 74/150/EMÜ artiklis 13 ettenähtud korras.

Artikkel 6

1. Liikmesriigid jõustavad käesoleva direktiivi täitmiseks vajalikud õigusnormid 18 kuu jooksul alates direktiivi teatavakstegemisest ning teatavad sellest viivitamata komisjonile.

2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekst edastatakse komisjonile.

Artikkel 7

Käesolev direktiiv on adresseeritud liikmesriikidele.

Brüssel, 20. mai 1975

Nõukogu nimel

eesistuja

R. Ryan

[1] EÜT C 160, 18.12.1969, lk 29.

[2] EÜT C 48, 16.4.1969, lk 21.

[3] EÜT L 84, 28.3.1974, lk 10.

--------------------------------------------------

I LISA [1]

MÕISTED, EMÜ TÜÜBIKINNITUSE TAOTLEMINE, MÄRGISTUS, EMÜ TÜÜBIKINNITUS, NÕUDED, KATSED, TOODANGU VASTAVUS

(1.) 2. MÕISTED

Käesolevas direktiivis kasutatakse järgmisi mõisteid:

(2.1) 2.2. Traktoriliik raadiohäirete summutamise osas – traktorid, mis ei erine selliste oluliste tunnuste poolest nagu:

2.2.1. Mootoriruumi ja sellele lähima sõitjateruumi osa moodustava kereosa kuju ja koostismaterjalid.

2.2.2. Mootoriliik (kahe- või neljataktiline, silindrite arv ja maht, karburaatorite arv, klappide paigutus, mootori maksimaalne võimsus ja vastav pöördemoment).

2.2.3. Süüteahela osade asetus või mudel (süütepool, jaotur, süüteküünlad, varjestus jne).

2.2.4. Mootoriruumis asuvate metallosade asetus (nt kütteseadmed, varuratas, õhufilter jne).

2.3. Raadiohäirete piiramine – raadiohäirete vähendamine raadio- ja teleülekannete sagedustel tasemeni, mille puhul sõidukist väljaspool olevate vastuvõtjate töös ei esine märgatavaid häireid; see tingimus on täidetud, kui häiretase on punktis 6.2.2 sätestatud piiridest madalam;

2.4. Raadiohäirete summutusseadmed – traktori süütesüsteemi tekitatud raadiohäirete piiramiseks vajalike osade täielik kogum. Raadiohäirete summutusseadmed hõlmavad ka maandusribasid ja eelkõige raadiohäirete summutamisega seotud varjestusosasid;

2.5. Eri liiki häiresummutusseadmed – seadmekomplektid, mis erinevad järgmiste oluliste tunnuste poolest:

2.5.1. Nende osadel on erinevad kaubanimed või -märgid.

2.5.2. Osa "kõrgsageduskarakteristikud" on erinevad või nende osadel on erinev kuju või suurus.

2.5.3. Vähemalt ühe osa tööpõhimõtted on erinevad.

2.5.4. Nende osad on monteeritud erinevalt.

2.6. Summutusseadme osa – üks summutusseadme üksikosadest.

3. EMÜ TÜÜBIKINNITUSE TAOTLEMINE

3.1. Traktori EMÜ tüübikinnituse taotluse raadiohäirete summutamise osas esitab sõiduki tootja või tema volitatud esindaja.

3.2. Sellele lisatakse järgmised dokumendid kolmes eksemplaris ja järgmised andmed:

3.2.1. Traktoriliigi kirjeldus vastavalt punktile 2.2 koos mootoriruumi koostejoonise või fotoga. Esitada tuleb mootori- ja traktoriliigi numbrid ja/või tähised.

3.2.2. Raadiohäirete summutusseadme nõuetekohaselt märgistatud osade loetelu.

3.2.3. Iga osa detailne joonis, et seda oleks lihtne paigaldada ja identifitseerida.

3.2.4. Üksikasjalikud andmed alalisvoolutakistuse nimiväärtuse kohta ja resistiivsete süütejuhtmete korral nende nimitakistus meetri kohta.

3.3. Lisaks sellele lisatakse EMÜ tüübikinnituse taotlusele raadiohäirete summutusseadme näidis.

3.4. Tüübikinnituskatsete eest vastutavale tehnilisele teenistusele esitatakse kinnitatava traktoriliigi representatiivsõiduk.

4. MÄRGISTUS

4.1. Raadiohäirete summutusseadmete osadel peab olema:

4.1.1. Seadme ja selle osade tootja kaubanimi või -märk.

4.1.2. Tootja esitatud kaubanduslik kirjeldus.

4.2. Märgistus korratakse raadiohäirete summutuskaablitel kuni iga kaheteistkümne sentimeetri järel.

4.3. Märgistus peab olema selgesti loetav ja kustumatu.

5. TÜÜBIKINNITUS

(5.1.) (5.2.) 5.3. EMÜ tüübikinnitustunnistusele lisatakse IV lisas esitatud näidisele vastav vorm.

(5.4.) (5.5.) (5.6.) 6. TEHNILISED NÕUDED

6.1. Üldised nõuded

Raadiohäirete summutusseadme osad kavandatakse, ehitatakse ja paigaldatakse nii, et traktor vastaks tavalistes kasutustingimustes käesoleva direktiivi nõuetele.

6.2. Raadiohäiretega seotud nõuded

6.2.1. Mõõtemeetod

Kinnitamiseks esitatud traktoriliigi tekitatud häirivat kiirgust mõõdetakse II lisas kirjeldatud meetodi abil.

6.2.2. Kontrollväärtused

6.2.2.1. Kvaasitipu mõõtmistel saadavad kiirguse kontrollväärtused on 50 μV/m 40–75 MHz sagedusalas ja 50–120 μV/m 75–250 MHz sagedusalas ning see väärtus kasvab lineaarselt sagedustel üle 75 MHz.

6.2.2.2. Kui mõõtmised tehakse tipumõõteseadmetega, jagatakse ühikuna μV/m väljendatud näidud kümnega.

6.2.3. Raadiohäirete summutamise osas kinnitamiseks esitatud traktoriliigi mõõdetud väärtused võivad olla kuni 20 % alla kontrollväärtuste.

7. KATSED

Punkti 6 nõuetele vastavust kontrollitakse vastavalt II lisas esitatud meetodile.

(8.) 9. TOODANGU VASTAVUS

(9.1) 9.2. Kui seeriast võetud traktori vastavus on kontrollitud, loetakse toode käesoleva direktiivi nõuetele vastavaks, kui mõõtmistulemused on kuni 25 % punktis 6.2.2 ettenähtud kontrollväärtustest kõrgemad.

9.3. Kui vähemalt üks seeriast võetud traktoril mõõdetud tase ületab punktis 6.2.2 ettenähtud kontrollväärtuse enam kui 25 % võrra, võib tootja taotleda, et mõõtmised tehakse vähemalt kuuel seeriast võetud traktoril. Iga sagedusala tulemusi tõlgendatakse III lisas esitatud statistilise meetodi abil.

[1] Lisade tekst vastab nõukogu 20. juuni 1972. aasta direktiivile 72/245/EMÜ mootorsõidukitele paigaldatud sädesüütemootorite tekitatud raadiohäirete summutamist käsitlevate liikmesriikide õigusaktide ühtlustamise kohta (EÜT L 152, 6.7.1972, lk 15).

--------------------------------------------------

II LISA

KÕRGEPINGE-SÜÜTESEADMETE TEKITATUD RAADIOHÄIRETE MÕÕTMISE MEETOD

1. MÕÕTESEADMED

Mõõteseadmed vastavad Rahvusvahelise Raadiohäirete Erikomisjoni (CISPR) väljaande nr 2 (esimene trükk, 1961) nõuetele või väljaandes nr 5 (esimene trükk, 1967) esitatud tipumõõteseadmete suhtes kohaldatavatele nõuetele.

Märkus:

Kui kasutatavad seadmed ei vasta täielikult CISPR nõuetele, tuleb erinevused selgesti esile tuua.

2. TULEMUSTE VÄLJENDAMINE

120

B

.

3. MÕÕTEALA

Mõõteala peab olema raadiolaineid peegeldava pinnata tasaala ellipsi sees, mille suurtelg on 20 m ja väiketelg 17,3 m. Antenn ja mootori kese peavad asuma ellipsi peateljel ja traktori sümmeetriatasand on paralleelne väiketeljega. Antenn ning antennile lähima mootorikülje ja peatelje lõikepunkt peavad asuma ellipsi fookuses. Mõõtekompleks või katsekabiin või sõiduk, milles mõõtekompleks asub, võib olla ellipsi sees, kuid horisontaalselt vähemalt 3 m kaugusel antennist ja mõõdetavast traktorist vastupidises suunas. Lisaks sellele tuleb tagada, et ei esineks kõrvalisi helisid ja signaale, mis võivad mõõtmistulemusi oluliselt mõjutada; seepärast tehakse enne ja pärast mõõtmisi seisatud mootoriga kontroll, mida võib lugeda rahuldavaks üksnes juhul, kui näidud on kontrollnäitudest vähemalt 10 dB suuremad.

4. TRAKTOR

4.1. Sisse lülitatud võivad olla ainult mootori tööks vajalikud lisaelektriseadmed.

4.2. Mootor peab olema normaalsel töötemperatuuril. Iga mõõtmise puhul kasutatakse mootorit järgmiselt:

Silindrite arv | Mõõtemeetod |

Tipp | Kvaasitipp |

Üks | Tühikäigust kõrgem | 2500 p/min |

Mitu | Tühikäigust kõrgem | 1500 p/min |

4.3. Mõõtmisi ei tehta vihma käes seisval sõidukil ega 10 minuti jooksul pärast vihmasaju lõppemist.

5. ANTENN

5.1. Kõrgus

Dipooli keskkoht on 3 m kõrgusel maapinnast.

5.2. Mõõtekaugus

Horisontaalkaugus antennist traktori lähima metallosani on 10 m.

5.3. Antenni asend traktori suhtes

Antenn paigaldatakse kõigepealt traktori vasakule poolele ja seejärel paremale poolele kahte mõõteasendisse nii, et antenn on paralleelne traktori sümmeetriatasandiga ja ühel joonel mootoriga. (Vt käesoleva lisa liidet.)

5.4. Antenni asend

Igas mõõtepunktis tuleb näidud võtta dipooli horisontaal- ja vertikaalasendis. (Vt käesoleva lisa liidet.)

5.5. Näidud

Sagedusel, millel mõõtmised tehti, võetakse tunnusnäiduna kõige rohkem neli näitu.

6. SAGEDUSED

Mõõtmised tehakse vahemikus 40–250 MHz. Traktor vastab tõenäoliselt nõutavatele summutusnormidele kogu sagedusala ulatuses, kui ta vastab nendele nõuetele järgmise kuue sageduse puhul: 45, 65, 90, 150, 180 ja 220 (± 5 MHz). (Tolerants 5 MHz kehtib kõigi kuue valitud sageduse suhtes ning võimaldab vältida nimisagedustel töötavate saatjate tekitatud häireid.)

--------------------------------------------------

Liide

ANTENNI ASEND TRAKTORI SUHTES

Näidis

+++++ TIFF +++++

+++++ TIFF +++++

--------------------------------------------------

III LISA

RAADIOHÄIRETE SUMMUTAMISE KONTROLLIMISE STATISTILINE MEETOD

x

+ kS

≤ L

,

kus

x

- = n traktori puhul saadud tulemuste aritmeetiline keskmine

n = 6 | 7 | 8 | 9 | 10 | 11 | 12 |

k = 1,42 | 1,35 | 1,30 | 1,27 | 1,24 | 1,21 | 1,20 |

k =

Sn = n traktori puhul saadud tulemuste standardhälve

Sn2 Σ

/

n − 1

x = üksiktulemus

L = ettenähtud piirväärtus

x

- ja L väljendamisel kasutatakse ühikut dB (μV/m).

Kui esimese n traktori valim ei vasta nõuetele, katsetatakse teise n traktori valimiga ning koondtulemustena arvestatakse 2n traktori valimi tulemusi.

--------------------------------------------------

IV LISA

+++++ TIFF +++++

--------------------------------------------------